એએસઆઇ લાલજી દેસાઇએ તેની છાતી પર રિવોલ્વર મૂકી દીધી હતી અને કહ્યું હતું કે સાલા પોલીસની વિરુદ્ધ કંઇ પણ કરીશ તો અમે બધા પોલીસવાળા ભેગા થઇને તને જાનથી ખલાસ કરી નાખીશું. પોલીસ સ્ટેશનમાં રોહિતને માર મારતાં તે બેભાન થઇ ગયો હતો, જ્યાંથી તેને સારવાર માટે હોસ્પિટલમાં લઇ ગયા હતા, હોસ્પિટલમાંથી ડિસ્ચાર્જ થયા બાદ રોહિતને સાબરમતી જેલના હવાલે કર્યો હતો. કોર્ટમાંથી જામીન લીધા બાદ રોહિત જેલની બહાર આવતાં તેને પોલીસ કમિશનર એ. કે. સિંઘને રજૂઆત કરી હતી, જોકે કોઇ તપાસ નહીં થતાં તેણે મેટ્રો કોર્ટમાં ફરિયાદ કરી છે.